2002R0996 — DA — 19.06.2002 — 000.001

Dette dokument er et dokumentationsredskab, og institutionerne påtager sig intet ansvar herfor

Berigtiget ved:

▼B

KOMMISSIONENS ►C1 FORORDNING (EF) Nr. 996/2002 ◄

af 11. juni 2002

om ændring af forordning (EF) nr. 1464/95 og (EF) nr. 779/96 for så vidt angår de særlige bestemmelser for importlicenser for præferenceindførsel af sukker med oprindelse i visse lande i det vestlige Balkan

KOMMISSIONEN FOR DE EUROPÆISKE FÆLLESSKABER HAR — under henvisning til traktaten om oprettelse af Det Europæiske Fællesskab, under henvisning til Rådets forordning (EF) nr. 1260/2001 af 19. juni 2001 om den fælles markedsordning for sukker ( 1 ), ændret ved Kommissionens forordning (EF) nr. 680/2002 ( 2 ), særlig artikel 22, stk. 2, litra b), og artikel 41, og ud fra følgende betragtninger: (1) I Rådets forordning (EF) nr. 2007/2000 af 18. september 2000 om exceptionelle handelsforanstaltninger for lande og territorier, der deltager i eller er knyttet til Den Europæiske Unions stabiliserings- og associeringsproces samt om ændring af forordning (EF) nr. 2820/98 og om ophævelse af forordning (EF) nr. 1763/1999 og (EF) nr. 6/2000 ( 3 ), senest ændret ved Kommissionens forordning (EF) nr. 2487/2001 ( 4 ), Rådets afgørelse 2001/330/EF af 9. april 2001 om indgåelse af interimsaftalen mellem Det Europæiske Fællesskab på den ene side og Den Tidligere Jugoslaviske Republik Makedonien på den anden side om handel og handelsanliggender ( 5 ) og Rådets afgørelse 2001/868/EF af 29. oktober 2001 om undertegnelse på Fællesskabets vegne og midlertidig anvendelse af en interimsaftale mellem Det Europæiske Fællesskab på den ene side og Republikken Kroatien på den anden side om handel og handelsanliggender ( 6 ) er der fastsat bestemmelser om indførsel af sukkersektorens produkter til Fællesskabet uden mængderestriktioner og med toldfritagelse. Under hensyn til sukkersektorens særlige følsomhed og dens reguleringsordninger bør der fastsættes særlige bestemmelser for udstedelse af importlicenser og deres anvendelse. (2) Kommissionens forordning (EF) nr. 1464/95 af 27. juni 1995 om særlige gennemførelsesbestemmelser for ordningen med import- og eksportlicenser for sukkersektoren ( 7 ), senest ændret ved forordning (EF) nr. 1148/98 ( 8 ), og Kommissionens forordning (EF) nr. 779/96 af 29. april 1996 om gennemførelsesbestemmelser til Rådets forordning (EØF) nr. 1785/81 for så vidt angår meddelelser inden for sukkersektoren ( 9 ) bør derfor ændres. (3) De i denne forordning fastsatte foranstaltninger er i overensstemmelse med udtalelse fra Forvaltningskomitéen for Sukker — ud fra følgende betragtninger: UDSTEDT FØLGENDE FORORDNING:

Artikel 1

Artikel 7 i forordning (EF) nr. 1464/95 affattes således:

»Artikel 7

1. For præferencesukker, der indføres til Fællesskabet i henhold til Kommissionens forordning (EØF) nr. 2782/76 ( 10 ), skal ansøgningen om importlicens og importlicensen:

— i rubrik 20 indeholde mindst én af følgende angivelser: — — azúcar preferencial [Reglamento (CEE) no 2782/76] — præferencesukker (forordning (EØF) nr. 2782/76) — Präferenzzucker (Verordnung (EWG) Nr. 2782/76) — προτιμησιακή ζάχαρη [κανονισμός (EOK) αριθ. 2782/76] — preferential sugar (Regulation (EEC) No 2782/76) — sucre préférentiel [règlement (CEE) no 2782/76] — zucchero preferenziale [regolamento (CEE) n. 2782/76] — preferentiële suiker (Verordening (EEG) nr. 2782/76) — açúcar preferencial [Regulamento (CEE) n.o 2782/76] — etuuskohtelun alainen sokeri (asetus (ETY) N:o 2782/76) — förmånssocker (förordning (EEG) nr 2782/76),

— i rubrik 8 indeholde angivelse af det land, hvor produktet har oprindelse.

Importlicensen forpligter til at indføre fra det land, der er angivet i licensen, jf. bestemmelserne i forordning (EØF) nr. 2782/76.

2. For sukker, sukkersirup, isoglucose og inulinsirup som omhandlet i artikel 1, stk. 1, litra a), d), f), g) og h), i forordning (EF) nr. 1260/2001, der indføres til Fællesskabet i henhold til forordning (EF) nr. 2007/2000, skal ansøgningen om importlicens og importlicensen:

— i rubrik 20 indeholde mindst én af følgende angivelser: — — Reglamento (CE) no 2007/2000 — forordning (EF) nr. 2007/2000 — Verordnung (EG) Nr. 2007/2000 — κανονισμός (EK) αριθ. 2007/2000 — Regulation (EC) No 2007/2000 — règlement (CE) no 2007/2000 — regolamento (CE) n. 2007/2000 — Verordening (EG) nr. 2007/2000 — Regulamento (CE) n.o 2007/2000 — asetus (EY) N:o 2007/2000 — förordning (EG) nr 2007/2000,

— i rubrik 8 indeholde angivelse af det land, hvor produktet har oprindelse.

Importlicensen forpligter til at indføre fra det land, der er angivet i licensen, jf. bestemmelserne i forordning (EF) nr. 2007/2000.

3. For sukker, sukkersirup, isoglucose og inulinsirup som omhandlet i artikel 1, stk. 1, litra a), d), f), g) og h), i forordning (EF) nr. 1260/2001, der indføres til Fællesskabet i henhold til afgørelse 2001/330/EF, skal ansøgningen om importlicens og importlicensen:

— i rubrik 20 indeholde mindst én af følgende angivelser: — — Decisión 2001/330/CE del Consejo — Rådets afgørelse 2001/330/EF — Beschluss 2001/330/EG des Rates — Απόφαση 2001/330/ΕΚ του Συμβουλίου — Council Decision 2001/330/EC — décision 2001/330/CE du Conseil — decisione 2001/330/CE del Consiglio — Besluit 2001/330/EG van de Raad — Decisão 2001/330/CE do Conselho — Neuvoston päätös 2001/330/EY — Rådets Beslut 2001/330/EG,

— i rubrik 8 indeholde angivelse af det land, hvor produktet har oprindelse.

Importlicensen forpligter til at indføre fra det land, der er angivet i licensen, jf. bestemmelserne i afgørelse 2001/330/EF.

4. For sukker, sukkersirup, isoglucose og inulinsirup som omhandlet i artikel 1, stk. 1, litra a), d), f), g) og h), i forordning (EF) nr. 1260/2001, der indføres til Fællesskabet i henhold til afgørelse 2001/868/EF, skal ansøgningen om importlicens og importlicensen:

— i rubrik 20 indeholde mindst én af følgende angivelser: — — Decisión 2001/868/CE del Consejo — Rådets afgørelse 2001/868/EF — Beschluss 2001/868/EG des Rates — Απόφαση 2001/868/ΕΚ του Συμβουλίου — Council Decision 2001/868/EC — décision 2001/868/CE du Conseil — decisione 2001/868/CE del Consiglio — Besluit 2001/868/EG van de Raad — Decisão 2001/868/CE do Conselho — Neuvoston päätös 2001/868/EY — Rådets Beslut 2001/868/EG,

— i rubrik 8 indeholde angivelse af det land, hvor produktet har oprindelse.

Importlicensen forpligter til at indføre fra det land, der er angivet i licensen, jf. bestemmelserne i afgørelse 2001/868/EF.«

Artikel 2

Artikel 8 i forordning (EF) nr. 779/96 affattes således:

»Artikel 8

1. For så vidt angår indførsel af præferencesukker, jf. artikel 35 i forordning (EF) nr. 1260/2001, foretager medlemsstaterne følgende:

1) Senest ved udgangen af hver kalendermåned giver de Kommissionen meddelelse for den foregående måned om de mængder sukker udtrykt i vægt »tel quel«, for hvilke der er udstedt importlicens i henhold til forordning (EØF) nr. 2782/76, med særskilt angivelse for hver oprindelsesstat.

2) Senest ved udgangen af hver kalendermåned for den foregående kalendermåned fremsender de følgende til Kommissionen: a) genparter af EUR.1-varecertifikater b) genparter af den i artikel 7, stk. 2, i forordning (EØF) nr. 2782/76 omhandlede attest c) i givet fald genparter af den i artikel 1, stk. 3, andet afsnit, i forordning (EØF) nr. 2782/76 omhandlede erklæring. De i litra a) og b) nævnte dokumenter indeholder, ud over de i artikel 6 og 7 i forordning (EØF) nr. 2782/76 fastsatte oplysninger, en angivelse af hver importmængdes polarisationsgrad, udtrykt med seks decimaler.

3) Senest ved udgangen af oktober hvert år meddeler de Kommissionen en oversigt over de i artikel 6 og 7 i forordning (EØF) nr. 2782/76 omhandlede licenser og attester med angivelse af: a) den samlede mængde hvidt sukker (tons) b) den samlede mængde råsukker udtrykt i vægt »tel quel« (tons) c) den mængde råsukker udtrykt i vægt »tel quel« (tons), der er bestemt til direkte forbrug som er indført i henhold til forordning (EØF) nr. 2782/76 til den pågældende medlemsstat i den leveringsperiode, der udløber den 30. juni samme år. Meddelelserne gives særskilt for hver oprindelsesstat.

2. For så vidt angår præferenceindførsler, jf. forordning (EF) nr. 2007/2000 og afgørelse 2001/330/EF og 2001/868/EF, giver medlemsstaterne hver uge for den foregående uge Kommissionen meddelelse om de mængder udtrykt i vægt »tel quel« hvidt sukker, råsukker, sukkersirup, isoglucose og inulinsirup, for hvilke der er udstedt importlicens.

Meddelelserne gives i overensstemmelse med de forordninger og afgørelser, der gælder for de pågældende produkter, og særskilt for hver oprindelsesstat.«

Artikel 3

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Denne forordning er bindende i alle enkeltheder og gælder umiddelbart i hver medlemsstat.

( 1 ) EFT L 178 af 30.6.2001, s. 1.

( 2 ) EFT L 104 af 20.4.2002, s. 26.

( 3 ) EFT L 240 af 23.9.2000, s. 1.

( 4 ) EFT L 335 af 19.12.2001, s. 9.

( 5 ) EFT L 124 af 4.5.2001, s. 1.

( 6 ) EFT L 330 af 14.12.2001, s. 1.

( 7 ) EFT L 144 af 28.6.1995, s. 14.

( 8 ) EFT L 159 af 3.6.1998, s. 38.

( 9 ) EFT L 106 af 30.4.1996, s. 9.

( 10 ) EFT L 318 af 18.11.1976, s. 13.